- 1 -

3. การประกอบธุรกิจของแต่ละสายผลิตภัณฑ์

1.  ลักษณะของผลิตภัณฑ์ แบ่งออกเป็นผลิตภัณฑ์หลัก 2 ชนิด และผลิตภัณฑ์พลอยได้อีก

2 ชนิด ดังนี้

ผลิตภัณฑ์หลัก ได้แก่

  - โลหะสังกะสีแท่ง (Zinc Ingot) ชนิด Special high grade - SHG
  ซึ่งมีเนื้อโลหะสังกะสีบริสุทธิ์ ร้อยละ 99.995 ขึ้นไป

- โลหะสังกะสีผสม (Zinc Alloy) โดยมีส่วนผสมของโลหะชนิดอื่นได้แก่ อะลูมิเนียม แมกนีเซียม

ฯลฯ

ผลิตภัณฑ์พลอยได้ ได้แก่

- กรดกำมะถัน (Sulphuric acid) ชนิด Commercial grade ซึ่งมีความเข้มข้นร้อยละ 98.5

- หินปูน (Limestones)

 ประโยชน์หลักของโลหะสังกะสีแท่ง และโลหะสังกะสีผสม

1. โลหะสังกะสีแท่ง

- ใช้ในอุตสาหกรรมชุบเหล็กประเภทต่างๆ เพื่อป้องกันสนิม

- อุตสาหกรรมผลิตทองเหลือง

- อุตสาหกรรมผลิตสังกะสีออกไซด์

- อุตสาหกรรมผลิตถ่านไฟฉาย

- อื่นๆ

 2. โลหะสังกะสีผสม

- ใช้ในอุตสาหกรรมผลิตอะไหล่รถยนต์ และรถมอเตอร์ไซด์ อาทิ เช่น คาบูเรเตอร์ กุญแจต่างๆ

ในรถยนต์ และอุปกรณ์ชิ้นส่วนต่างๆ

  - ผลิตเครื่องใช้ภายในบ้าน และสำนักงาน อาทิ เช่น อุปกรณ์ห้องน้ำ กุญแจต่างๆ ในบ้าน และ

  กลอนจับบานประตู และหน้าต่าง ก้านพัดลมติดเพดาน และ อื่นๆ

. . . / 2

- 2 -

  - อุตสาหกรรมผลิตของเล่น เช่น รถยนต์เด็กเล่น ฯลฯ

  - อื่นๆ

3. กรดกำมะถัน

  - ใช้ในขบวนการบำบัดน้ำเสีย

  - ใช้ผลิตสารส้ม

  - ใช้ในอุตสาหกรรมผลิตปุ๋ยเคมี

  - อื่นๆ

4. หินปูน

- ใช้ในอุตสาหกรรมก่อสร้าง และอื่นๆ

ปัจจัยสำคัญที่มีผลกระทบต่อโอกาสหรือข้อจำกัดการประกอบธุรกิจ

(1) บัตรส่งเสริมการลงทุน

บริษัทฯ
ได้รับสิทธิประโยชน์บางประการในฐานะผู้ได้รับการส่งเสริมการลงทุนตามพระราชบัญญัติส่งเสริมการลงทุน
พ.ศ. 2520 ซึ่งรวมถึงการยกเว้นอากรขาเข้าและภาษีการค้าสำหรับเครื่องจักรและอุปกรณ์ต่างๆ

บางอย่างที่นำเข้ามาเพื่อใช้เกี่ยวกับการผลิต
และการยกเว้นภาษีเงินได้นิติบุคคลสำหรับกำไรสุทธิประจำปีสำหรับการผลิตและจำหน่ายผลิตภัณฑ์แต่ละชนิดดังต่อไปนี้

1. กิจการผลิตสังกะสีแท่งบริสุทธิ์และสังกะสีอัลลอย ประเภท 2.2
การถลุงแร่ตามบัตรส่งเสริมเลขที่ 1575/2539 ลงวันที่ 20 สิงหาคม 2539

ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมมีกำหนดเวลา
8 ปี (ถึง พ.ศ. 2547) นับแต่วันที่เริ่มมีรายได้จากการประกอบกิจการ นอกจากนี้ บริษัทฯ
ยังได้รับอนุญาตให้ได้รับลดหย่อนภาษีเงินได้นิติบุคคลสำหรับกำไรสุทธิที่ได้รับจากการลงทุนในอัตราร้อยละ
50 ของอัตราปกติมีกำหนด 5 ปี (ถึง พ.ศ. 2552)
นับจากวันที่พ้นกำหนดระยะเวลาที่ได้รับยกเว้นภาษีเงินได้นิติบุคคลดังกล่าว

2. กิจการสำรวจแร่ ประเภท 2.1 การสำรวจแร่ ตามบัตรส่งเสริมเลขที่ 1422/2537 ลงวันที่
11 กรกฎาคม 2537

. . . / 3

- 3 -

ได้รับยกเว้นภาษีเงินได้นิติบุคคลสำหรับกำไรสุทธิที่ได้รับจากการประกอบกิจการที่ได้รับการส่งเสริม
มีกำหนดเวลา 8 ปี นับแต่วันที่มีรายได้จากการประกอบกิจการ นอกจากนี้ บริษัทฯ
ยังได้รับลดหย่อนภาษีเงินได้นิติบุคคลสำหรับกำไรสุทธิที่ได้รับการลงทุนในอัตราร้อยละ 50
ของอัตราปกติมีกำหนด 5 ปี
นับจากวันที่พ้นกำหนดระยะเวลาที่ได้รับยกเว้นภาษีเงินได้นิติบุคคลดังกล่าว

หมายเหตุ บริษัทฯ ยังไม่มีรายได้จากการสำรวจแร่ในพื้นที่ดังกล่าว
ดังนั้นจึงไม่สามารถกำหนดวันหมดอายุได้

3. กิจการผลิตสังกะสีแคลไซน์ และกรดกำมะถัน ประเภท 2.3 การทำเหมืองหรือ การแต่งแร่
และประเภท 6.1 การผลิตเคมีภัณฑ์ขั้นอุตสาหกรรมมูลฐานตามบัตรส่งเสริมเลขที่ 1185/2536
ลงวันที่ 14 ตุลาคม 2536

ได้รับยกเว้นภาษีเงินได้นิติบุคคลสำหรับกำไรสุทธิเป็นเวลา 8 ปี (ถึง พ.ศ. 2547)
นับตั้งแต่เดือนพฤษภาคม พ.ศ. 2539 นอกจากนี้บริษัทฯ
ยังได้รับอนุญาตให้ได้รับลดหย่อนภาษีเงินได้นิติบุคคลสำหรับกำไรสุทธิ

ที่ได้รับจากการลงทุนในอัตราร้อยละ 50 ของอัตราปกติมีกำหนด 5 ปี (ถึง พ.ศ. 2552)
นับจากวันที่พ้นกำหนดระยะเวลาที่ได้รับยกเว้นภาษีเงินได้นิติบุคคลดังกล่าว

(2) เอกสารสิทธ์สำคัญในการสำรวจและทำเหมือง

บริษัทฯ ได้รับเอกสิทธิ์ที่เกี่ยวกับการสำรวจแร่และการทำเหมืองดังนี้

1. ประทานบัตรเลขที่ 16031/11867 ได้รับอนุญาตให้ทำเหมืองแร่สังกะสี ตั้งอยู่ที่ อ. แม่สอด จ.
ตาก เนื้อที่ 74 ไร่ 3 งาน 23 ตารางวา ประทานบัตรมีอายุ 25 ปี นับแต่วันที่ 30 พฤษภาคม
2520 ถึงวันที่ 29 พฤษภาคม 2545

2. ประทานบัตรเลขที่ 20780/13286 ได้รับอนุญาตให้ทำเหมืองแร่สังกะสี ตั้งอยู่ที่ อำเภอแม่สอด
จังหวัดตาก เนื้อที่ 89 ไร่ 3 งาน 64 ตารางวา ประทานบัตรมีอายุ 25 ปี นับแต่วันที่ 18 ตุลาคม
2525 ถึงวันที่ 17 ตุลาคม 2550

3. ประทานบัตรเลขที่ 20781/13285 ได้รับอนุญาตให้ทำเหมืองแร่สังกะสี ตั้งอยู่ที่ อำเภอแม่สอด
จังหวัดตาก เนื้อที่ 71 ไร่ 2 งาน 44 ตารางวา ประทานบัตรมีอายุ 25 ปี นับแต่วันที่ 18 ตุลาคม
2525 ถึงวันที่ 17 ตุลาคม 2550

4. ประทานบัตรเลขที่ 20782/13287 ได้รับอนุญาตให้ทำเหมืองแร่สังกะสี ตั้งอยู่ที่ อำเภอแม่สอด
จังหวัดตาก เนื้อที่ 88 ไร่ 3 งาน 49 ตารางวา ประทานบัตรมีอายุ 25 ปี นับแต่วันที่ 18 ตุลาคม
2525 ถึงวันที่ 17 ตุลาคม 2550

5. ประทานบัตรเลขที่ 25697/14388 ได้รับอนุญาตให้ทำเหมืองแร่สังกะสี ตั้งอยู่ อำเภอแม่สอด
จังหวัดตาก เนื้อที่ 5 ไร่ 2 งาน 43 ตารางวา ประทานบัตรมีอายุ 17 ปี นับตั้งแต่วันที่ 30
เมษายน 2534 ถึงวันที่ 29 เมษายน 2551

6. ประทานบัตรเลขที่ 20803/13788 ได้รับอนุญาตให้ทำเหมืองแร่หินปูนเพื่ออุตสาหกรรม ตั้งอยู่
อำเภอเมืองตาก จังหวัดตาก เนื้อที่ 61 ไร่ 1 งาน 22 ตารางวา ประทานบัตรมีอายุ 25 ปี
นับตั้งแต่วันที่ 28 เดือนพฤษภาคม 2528

ถึงวันที่ 27 พฤษภาคม 2553

. . . / 4

- 4 -

7. อาชญาบัตรพิเศษเลขที่ 37/2541 เพื่อสำรวจแร่สังกะสี ตั้งอยู่ที่อำเภอแม่สอด จังหวัดตาก
เนื้อที่ 9,894 ไร่ อาชญาบัตรพิเศษมีอายุ 2 ปี นับตั้งแต่วันที่ 30 กันยายน 2541 ถึงวันที่ 29
กันยายน 2545 *

8. อาชญาบัตรพิเศษเลขที่ 38/2541 เพื่อสำรวจแร่สังกะสี ตั้งอยู่ที่อำเภอแม่สอด จังหวัดตาก
เนื้อที่ 9,010 ไร่ อาชญาบัตรพิเศษมีอายุ 2 ปี นับตั้งแต่วันที่ 30 กันยายน 2541 ถึงวันที่ 29
กันยายน 2545 *

9. อาชญาบัตรพิเศษเลขที่ 39/2541 เพื่อสำรวจแร่สังกะสี ตั้งอยู่ที่อำเภอแม่สอด จังหวัดตาก
เนื้อที่ 9,460 ไร่ อาชญาบัตรพิเศษมีอายุ 2 ปี นับตั้งแต่วันที่ 30 กันยายน 2541 ถึงวันที่ 29
กันยายน 2545 *

10. คำขอประทานบัตรเลขที่ 1/2541 เพื่อขออนุญาตทำเหมืองแร่สังกะสี ตั้งอยู่ที่ อำเภอแม่สอด
จังหวัดตาก เนื้อที่ 246 ไร่ 65 ตารางวา
กำลังอยู่ระหว่างดำเนินการคำขอประทานบัตรกับกระทรวงอุตสาหกรรม

* หมายเหตุ : อาชญาบัตรพิเศษ เพื่อสำรวจแร่สามารถต่ออายุได้อีก 2 ปี

(3) ข้อจำกัดในการประกอบธุรกิจ

เป็นเรื่องของลักษณะการประกอบธุรกิจเหมืองแร่โดยทั่วไป
ซึ่งต้องอาศัยทรัพยากรธรรมชาติซึ่งมีอยู่อย่างจำกัด จึงจำเป็นต้องหาแหล่งแร่ใหม่ๆ
มาทดแทนเพื่อดำรงสถานะทางการผลิตให้ต่อเนื่อง

3.2 การตลาดและภาวะการแข่งขัน

เมื่อปี 2544 บริษัทฯ มีรายได้ในงบการเงินรวม 5,222 ล้านบาท
แบ่งออกเป็นการจำหน่ายโลหะสังกะสีแท่ง 78,607 เมตริกตัน มูลค่า 3,454 ล้านบาท
โลหะสังกะสีผสม 30,207 เมตริกตัน มูลค่า 1,537 ล้านบาท กรดกำมะถันจำนวน 92,990 ตัน
มูลค่า 87 ล้านบาท และรายได้อื่นๆ เป็นจำนวน 143 ล้านบาท

สรุปความเคลื่อนไหวตลาดโลหะสังกะสีในประเทศ ปี 2544 

ถึงแม้เศรษฐกิจโดยรวมภายในประเทศจะชะลอตัวลง
แต่อุตสาหกรรมที่เกี่ยวข้องกับโลหะสังกะสีนั้นนับว่ายังดีอยู่ โดยดูจาก
ปริมาณความต้องการโลหะสังกะสีแท่ง และโลหะสังกะสีผสมภายในประเทศรวมกันประมาณ 98,170
เมตริกตัน ปรับตัวเพิ่มขึ้นจากปีที่ผ่านมาเฉลี่ยประมาณร้อยละ 9 โดยในช่วงครึ่งแรกของปี 2544
ปริมาณการใช้สังกะสีในประเทศมีการขยายตัวได้ดี แต่เริ่มชะลอตัวลงในช่วงครึ่งหลังของปี
ซึ่งสาเหตุมาจากปัจจัย เช่น :

. . . / 5

- 5 -

-   แนวโน้มสภาพเศรษฐกิจโลกชะลอตัวโดยเฉพาะที่ประเทศสหรัฐอเมริกา และญี่ปุ่น
    ประกอบกับการก่อวินาศกรรมในวันที่ 11 กันยายน 2544 ต่อเนื่องถึงสงครามในอัฟกานิสถาน

-   สภาพเศรษฐกิจในประเทศชะลอตัวลง

-   ปัญหาสภาพคล่องทางการเงินในภาคอุตสาหกรรมยังคงมีอยู่ เนื่องจากธนาคารไม่ปล่อยสินเชื่อ

-   การส่งออกผลิตภัณฑ์ที่ใช้โลหะสังกะสีเป็นวัตถุดิบไปยังประเทศสหรัฐและประเทศญี่ปุ่นมีแนวโน้มลดลงจากสาเหตุข้างต้น

จากปัจจัยต่างๆ
ที่ได้กล่าวมาข้างต้นอาจจะส่งผลกระทบกับตลาดโลหะสังกะสีภายในประเทศบ้างในช่วงสั้นๆ
โดยเฉพาะในช่วงครึ่งปีแรกของปี 2545 แต่อย่างไรก็ตาม จากการคาดการณ์ หากเศรษฐกิจโลก
โดยเฉพาะประเทศสหรัฐอเมริกา มีแนวโน้มที่จะฟื้นตัวในปีหน้า
ปริมาณความต้องการใช้โลหะสังกะสีของโลกรวมถึงภายในประเทศ ในปี 2545
ก็ยังคงมีแนวโน้มที่ดีได้

สำหรับในปี 2544 บริษัทฯ มียอดขายโลหะสังกะสี ทั้งในประเทศและส่งออก รวมทั้งสิ้น จำนวน
105,697 เมตริกตัน เพิ่มขึ้นประมาณร้อยละ 5 เมื่อเทียบกับปี 2543
โดยแบ่งเป็นการขายในประเทศร้อยละ 75 และ

ส่งออกร้อยละ 25 ยอดขายในประเทศเพิ่มขึ้นเมื่อเปรียบเทียบกับปี 2543 อยู่ประมาณร้อยละ 9
โดยมียอดขายภายในประเทศรวมทั้งสิ้น 79,220 เมตริกตัน

สรุปภาวะการตลาดโลหะสังกะสีต่างประเทศ

แนวโน้มของเศรษฐกิจโลกที่ชะลอตัวลง โดยเฉพาะอย่างยิ่งหลังจากเหตุการณ์ถล่มตึก World
Trade ที่ U.S.A. ได้ส่งผลกระทบต่อธุรกิจโลหะสังกะสีทั่วโลกเช่นกัน
โดยคาดการณ์ว่าแนวโน้มปริมาณความต้องการโลหะสังกะสีจะลดลงร้อยละ 0.7 ในปี 2544 เหลือ
8.733 ล้านเมตริกตัน แต่คาดการณ์ว่าอาจจะเพิ่มขึ้นอีกครั้งในปี 2545 ในราวร้อยละ 1.8 เป็น
8.890 ล้านเมตริกตัน

ปริมาณการจำหน่ายไปต่างประเทศมีสัดส่วนการส่งออกอยู่ประมาณร้อยละ 25 ของยอดจำหน่าย

ซึ่งปริมาณการส่งออกได้ลดลงจากปี 2543 ประมาณร้อยละ 5 ซึ่งก็สอดคล้องกับนโยบายของบริษัทฯ
ที่จะเพิ่มการจำหน่ายในประเทศเนื่องจากมีรายได้ที่ดีกว่า
สำหรับตลาดส่งออกโลหะสังกะสีแท่งยังคงเน้นประเทศคู่ค้า เช่น ไต้หวัน และกลุ่มประเทศอาเซียน
ส่วนการส่งออกโลหะสังกะสีผสมยังคงเน้นประเทศสาธารณรัฐประชาชนจีน และฮ่องกง เป็นหลัก

. . . / 6

- 6 -

(1) กลยุทธ์ทางการตลาด

- ด้านราคาขาย สำหรับตลาดภายในประเทศ โดยกำหนดราคาขายโลหะสังกะสีของบริษัทฯ
ให้ใกล้เคียงกับราคานำเข้าจากต่างประเทศ ส่วนตลาดต่างประเทศ กำหนดราคาขายของบริษัทฯ
ตามราคาตลาดโลกให้สามารถแข่งขันกับคู่แข่งรายอื่นๆ ได้

- มีคลังเก็บสินค้าอยู่ที่อำเภอบางปะอิน นอกเหนือจากคลังสินค้าที่โรงถลุง จังหวัดตาก
ทั้งนี้เพื่อให้บริการจัดส่งสินค้าให้แก่ลูกค้าภายในประเทศได้อย่างมีประสิทธิภาพ และรวดเร็วยิ่งขึ้น
ช่วยให้ลูกค้าสามารถลดภาระการเก็บสต๊อคไว้ในจำนวนที่สูงลงได้

- เน้นการขายผลิตภัณฑ์ที่มีมูลค่าเพิ่มมากขึ้น

- เพิ่มความหลากหลายของผลิตภัณฑ์ เพื่อให้เป็นตามความต้องการของลูกค้าในแต่ละอุตสาหกรรม

- รักษาคุณภาพสินค้าให้ดีสม่ำเสมอ และให้ได้มาตรฐานเดียวกับโลหะสังกะสีในตลาดโลก

- ให้บริการด้านข้อมูลทั่วๆ ไป ใน News Letter ของบริษัทฯ อาทิ เช่น
ความเคลื่อนไหวของราคา

โลหะสังกะสี สถานการณ์ตลาดโลหะสังกะสีโลก ความรู้ด้านเทคนิค และอื่นๆ

- ให้บริการทางด้านเทคนิคเกี่ยวกับการใช้โลหะสังกะสี โดยมีกลุ่มเป้าหมาย คือ ลูกค้าของบริษัทฯ
หน่วยงานภาครัฐฯ และเอกชน รวมถึงสถาบันการศึกษาต่างๆ

- จัดสัมมนาตลอดจนฝึกอบรมเพื่อเผยแพร่ให้ความรู้เกี่ยวกับการใช้โลหะสังกะสี

จากกลยุทธ์ทางการตลาดข้างต้น จุดเด่นที่ชัดเจนของบริษัทฯ คือ บริษัทฯ
สามารถทำให้ลูกค้าในประเทศเกิดความเชื่อมั่น ความพึงพอใจกับการบริการ
และมาตรฐานการผลิตซึ่งดำเนินงานตามระบบ ISO 9002 โดยลูกค้าสามารถรับสินค้าได้รวดเร็ว
อีกทั้งยังสามารถลดภาระด้านเงินทุนหมุนเวียน อาทิ เช่น
ภาระด้านดอกเบี้ยในการเก็บสต๊อคสินค้าไว้จำนวนครั้งละมากๆ หากต้องนำเข้าจากต่างประเทศ
ทำให้ลูกค้าหันมาสั่งซื้อสินค้าที่ผลิตได้ในประเทศตามนโยบายของรัฐบาล
อันเป็นการช่วยลดภาระการขาดดุลการค้าของประเทศอีกทางหนึ่ง
นอกจากนี้ยังเน้นการให้ความรู้ในการแก้ปัญหาทางด้านเทคนิค
และด้านวิชาการกับอุตสาหกรรมที่ใช้โลหะสังกะสีตลอดจนหน่วยงานต่างๆ
เพื่อให้สามารถนำไปพัฒนาขบวนการผลิต และคุณภาพสินค้า ทั้งให้เห็นถึงประโยชน์ของการใช้สังกะสี
ซึ่งจะมีบทบาท และเป็นทางเลือกให้แก่ผู้ใช้ปลายทางที่จะได้รับประโยชน์อย่างสูงสุด
และที่สำคัญจะมีผลต่อการขยายตัวของการใช้สังกะสีภายในประเทศมากขึ้นในอนาคตด้วย

ตลาดต่างประเทศ เนื่องจากบริษัทฯ เป็นผู้ผลิตรายเดียวในกลุ่มประเทศอาเซียน อีกทั้งประเทศไทย
ก็อยู่ใกล้ประเทศคู่ค้า ทำให้สะดวกต่อการส่งมอบสินค้า นอกจากนี้ คุณภาพสินค้าของบริษัทฯ
ยังได้มาตรฐานสากลเป็นที่ยอมรับของลูกค้าในต่างประเทศ
ตลอดจนการบริการให้คำปรึกษาทางด้านเทคนิคอันเป็นจุดเด่นที่คู่แข่งบางรายไม่มี บริษัทฯ
ยังคงให้ความสำคัญในการส่งออก โดยเฉพาะการส่งออกโลหะสังกะสีผสมที่มีมูลค่าเพิ่ม

. . . / 7

- 7 -

(2) การจัดจำหน่าย

 ตลาดภายในประเทศ

  บริษัทฯ มีช่องทางการจัดจำหน่าย 2 ทาง คือ

  1. ขายตรง

  2. ขายผ่านตัวแทนจำหน่าย

ตลาดต่างประเทศ

กว่าร้อยละ 90 ของปริมาณโลหะสังกะสีที่ส่งออก เป็นการจำหน่ายผ่านบริษัทตัวแทน ส่วนที่เหลือ

เป็นการขายตรงไปยังลูกค้าต่างประเทศ โดยตลาดหลักที่ส่งออกโลหะสังกะสีแท่ง คือ
ประเทศไต้หวัน พม่า และกลุ่มประเทศอาเซียน
ส่วนโลหะสังกะสีผสมส่งออกไปประเทศสาธารณรัฐประชาชนจีน และฮ่องกง และสหภาพ

ยุโรป

(3) ลักษณะของลูกค้า

- ลักษณะลูกค้าทั้งภายในประเทศและต่างประเทศของโลหะสังกะสีแท่งคือ
อุตสาหกรรมชุบสังกะสีแผ่น ท่อ และชุบทั่วไป ทองเหลือง ปลอกถ่านไฟฉาย สังกะสีออกไซค์
และอื่นๆ สำหรับโลหะสังกะสีผสมคือ อุตสาหกรรมของใช้ในครัวเรือนและหล่อทั่วไป หัวซิป
ของเด็กเล่น ชิ้นส่วนรถยนต์ และอื่นๆ

(4) ภาวะอุตสาหกรรมและการแข่งขัน

ปี 2544 ราคาเฉลี่ยโลหะสังกะสีในตลาดโลกได้ปรับตัวลดลง โดยมีราคาเฉลี่ยทั้งปีที่ 886
เหรียญสหรัฐต่อเมตริกตัน ลดลง 242 เหรียญสหรัฐต่อเมตริกตัน จากปี 2543 ที่มีราคาเฉลี่ยทั้งปีที่
1,128 เหรียญสหรัฐต่อ

เมตริกตัน คิดเป็นราคาเฉลี่ยที่ลดลงประมาณร้อยละ 21.5
สาเหตุมาจากสภาพแนวโน้มเศรษฐกิจโลกที่ชะลอตัวลงในตลาดสำคัญๆ
ที่มีผลต่อการใช้โลหะสังกะสีที่ลดลง เช่น ประเทศสหรัฐอเมริกา ญี่ปุ่น และเอเชีย ในขณะที่ผู้ผลิต

หลายรายยังคงเพิ่มกำลังการผลิตอย่างต่อเนื่อง ซึ่งสวนทางกับปริมาณความต้องการที่เริ่มลดลง
ประกอบกับสถาน

. . . / 8

- 8 -

การณ์การระเบิดที่ตึก World Trade ประเทศสหรัฐอเมริกา เมื่อวันที่ 11 กันยายน 2544
ที่ผ่านมามีส่วนในการซ้ำเติมเศรษฐกิจโลกให้ชะลอตัวลงอย่างมาก
ปัจจัยเหล่านี้เข้ามามีอิทธิพลกับภาวะการตลาดสังกะสีทำให้ราคาโลหะสังกะสีปรับลดลงมาตลอด

ปัจจัยสำคัญที่มีผลต่อการดำเนินการของบริษัทฯ (Key success factors)

เนื่องจากโลหะสังกะสีเป็นสินค้าประเภท Commodity โดยมีราคาตลาดโลกเป็นตัวกำหนด ต้นทุนแร่
วัตถุดิบที่ใช้ในขบวนการผลิตรวมทั้งเป็นตัวกำหนดราคาขายด้วย ดังนั้น
การที่จะประสบความสำเร็จได้จะต้องมี 2 ปัจจัยหลัก ดังนี้

1. เป็นผู้ผลิตที่มีต้นทุนการผลิตที่ต่ำเพื่อเพิ่มขีดความสามารถในการแข่งขันเมื่อเทียบกับผู้ผลิตรายอื่นๆ
ดังนั้น ต้นทุนที่สำคัญคือ ต้นทุนแร่ ต้นทุนค่าไฟฟ้าที่ใช้ในการผลิต และประสิทธิภาพในขบวนการผลิต
การมีแหล่งแร่เป็นของตัวเองจะทำให้ได้เปรียบในเรื่องต้นทุนวัตถุดิบ

2.  มีตลาดภายในประเทศเป็นตลาดหลัก พร้อมไปกับการพัฒนาผลิตภัณฑ์ที่เพิ่มมูลค่า (Value

Added Product)
เนื่องจากรายได้การขายภายในประเทศจะสูงกว่ารายได้จากการส่งออกที่ต้องมีค่าใช้จ่ายที่สูง เช่น
ค่าระวางเรือ ค่าใช้จ่ายในการส่งออก เป็นต้น
หากปริมาณความต้องการของตลาดภายในประเทศมีการขยายตัวสูงขึ้นก็จะเป็นปัจจัยช่วยให้บริษัทฯ
ประสบความสำเร็จมากขึ้นด้วย

ปัจจัยที่มีผลต่อภาวะอุตสาหกรรมโลหะสังกะสี

สภาพเศรษฐกิจโลกที่ชะลอตัวลงมีผลกระทบต่อปริมาณความต้องการโลหะสังกะสีในโลกให้ลดลงรวมทั้งเป็นแรงกดดันให้ราคาโลหะสังกะสีตกต่ำลงด้วย
ซึ่งจากราคาที่ตกต่ำนี้อาจจะมีผลทำให้เหมือง และโรงถลุงบางแห่งต้องปิด หรือลดกำลังการผลิตลง
ซึ่งหากการผลิตลดลงในปริมาณที่มากพอก็จะทำให้เกิดความสมดุลด้าน Demand และ Supply
ในที่สุดราคาโลหะสังกะสีจะปรับตัวขึ้นมาอีกได้ในอนาคต

ปัจจัยภายนอกที่อาจจะมีผลกระทบต่ออุตสาหกรรม และธุรกิจของบริษัทฯ คือ สภาพเศรษฐกิจ
โดยรวมทั้งเศรษฐกิจโลกและเศรษฐกิจภายในประเทศ
ที่จะมีผลกระทบต่อปริมาณความต้องการโลหะสังกะสี
ตลอดจนราคาตลาดโลกของโลหะสังกะสีที่มีการเปลี่ยนแปลงทั้งขึ้นและลงอยู่ตลอดเวลา
รวมทั้งคู่แข่งขันจาก

ต่างประเทศเช่น เฉพาะผู้ผลิตในประเทศออสเตรเลีย ประเทศสาธารณรัฐประชาชนจีน และฮ่องกง
และประเทศเกาหลี

. . . / 9

- 9 -

ในช่วง 10 ปี ที่ผ่านมา
ปริมาณความต้องการใช้โลหะสังกะสีภายในประเทศเคยขึ้นไปถึงจุดสูงสุดเมื่อปี 2539
ที่ระดับประมาณ 120,000 เมตริกตันต่อปี เป็นช่วงที่เศรษฐกิจภายในประเทศเจริญเติบโตอย่างมาก
และปริมาณความต้องการเริ่มปรับลดลงภายหลังจากที่เศรษฐกิจในประเทศ
และภูมิภาคเอเชียได้ตกต่ำอย่างมาก ตั้งแต่เมื่อเดือนกรกฎาคม 2540 เป็นต้นมา
โดยปริมาณความต้องการโลหะสังกะสีได้ลดลงเหลือ 70,000 เมตริกตัน ในปี 2541
ซึ่งหลังจากที่ภาวะเศรษฐกิจเริ่มฟื้นตัวในปี 2542 2543 และ 2544
ทำให้ปริมาณความต้องการโลหะสังกะสีกลับมาเพิ่มขึ้นอีกครั้งเป็นประมาณ 83,000 90,000 และ
98,170 เมตริกตัน ตามลำดับโดยบริษัทฯ มีส่วนแบ่งตลาดอยู่ประมาณร้อยละ 81 ของปริมาณ
การใช้โลหะสังกะสีภายในประเทศ อย่างไรก็ตาม บริษัทฯ คาดการณ์ว่าในปี 2545
ปริมาณความต้องการโลหะสังกะสีภายในประเทศจะมีแนวโน้มที่จะขยายตัวเพิ่มขึ้นประมาณร้อยละ 5

ในช่วงที่ผ่านมาสภาพการแข่งขันในตลาดมีสูง เนื่องจากมีการนำเข้าโลหะสังกะสีจากต่างประเทศ
อาทิ เช่น ประเทศสาธารณรัฐประชาชนจีนและฮ่องกง ออสเตรเลีย และเกาหลีใต้ เป็นต้น
อย่างไรก็ตาม บริษัทฯ ยังสามารถแข่งขันกับคู่แข่งต่างๆ ดังกล่าวได้ เนื่องจากบริษัทฯ
สามารถผลิตสินค้าได้คุณภาพมาตรฐานและให้บริการได้ดีกว่า เช่น
การจัดส่งสินค้าได้รวดเร็วกว่าเมื่อเปรียบเทียบกับการนำเข้าสินค้าจากต่างประเทศ
และลูกค้าไม่ต้องมารับภาระดอกเบี้ยจากการเก็บสต๊อคไว้ครั้งละจำนวนมากๆ
อีกทั้งราคาสินค้าของบริษัทฯ
สามารถแข่งขันกับราคานำเข้าสินค้าจากต่างประเทศได้รวมถึงบริการทางด้านเทคนิคที่สามารถสร้างความพึงพอใจให้ลูกค้าได้เป็นอย่างดี

สำหรับอุตสาหกรรมที่ใช้โลหะสังกะสีเป็นวัตถุดิบในการผลิตมีมากมายหลายแขนง เช่น
อุตสาหกรรมท่อเหล็กชุบสังกะสี (ท่อน้ำประปา) หรือแผ่นเหล็กชุบสังกะสี (ใช้มุงหลังคา ทำรั้ว
ฯลฯ) ซึ่งอาจจะมีสินค้าชนิดอื่นๆ ที่จะสามารถนำมาใช้ทดแทนสินค้าเหล่านั้นได้ เช่น ท่อ PVC หรือ
กระเบื้องมุงหลังคา เป็นต้น

. . . / 10

- 10 -

3.3 การจัดหาผลิตภัณฑ์

  (ก) ลักษณะการจัดให้ได้มาซึ่งผลิตภัณฑ์เพื่อจำหน่าย

การผลิต

1) การผลิตแร่สังกะสีซิลิเกตและหินปูนของเหมืองแม่สอด จังหวัดตาก

เหมืองแม่สอดผลิตแร่สังกะสีซิลิเกตป้อนโรงถลุงสังกะสี จังหวัดตาก เพื่อใช้ในกระบวนการถลุง

ร่วมกับแร่สังกะสีจากแหล่งอื่นๆ ในปี 2544 เหมืองแม่สอดผลิตแร่สังกะสีซิลิเกตได้ทั้งสิ้น 145,638
เมตริกตันแห้ง มีเนื้อโลหะเฉลี่ยร้อยละ 18.30 โดยมีกำลังการผลิตรวมเท่ากับ 326,400
เมตริกตันแห้ง

การผลิตสังกะสีซิลิเกตของเหมืองแม่สอดจนถึงปัจจุบัน ได้ดำเนินงานมาเป็นปีที่ 19
สามารถผลิตแร่เป็นจำนวนรวมทั้งสิ้น 4,423,360 เมตริกตันแห้ง มีเนื้อโลหะสังกะสีเฉลี่ยร้อยละ
21.04 ปัจจุบันเหมืองแม่สอดมีปริมาณสำรองแร่สังกะสีซิลิเกต (Ore Resources) ประมาณ
5,136,000 เมตริกตันแห้ง มีเนื้อโลหะสังกะสีเฉลี่ยร้อยละ
12.0โดยคาดว่าจะสามารถผลิตแร่เพื่อป้อนโรงถลุงฯ ได้อีกไม่น้อยกว่า 10 ปี
และกำลังทำการสำรวจหาแหล่งแร่เพิ่มเติมด้วย

เหมืองแม่สอดยังได้ผลิตหินปูนเพื่ออุตสาหกรรมก่อสร้างโดยเริ่มจำหน่ายเป็นผลพลอยได้ตั้งแต่เมื่อต้นปี
2540 อันเป็นการสร้างรายได้อีกทางหนึ่งให้กับบริษัทฯ ในปี 2544
ได้ผลิตหินปูนเพื่ออุตสาหกรรมก่อสร้างรวมทั้งสิ้น 112,620 ลูกบาศก์เมตร
โดยมีกำลังการผลิตรวมเท่ากับ 194,000 ลูกบาศก์เมตร

2) การผลิตสังกะสีแคลไซน์ของโรงผลิตแคลไซน์ จังหวัดระยอง

โรงผลิตแคลไซน์จังหวัดระยองซึ่งเป็นโรงงานที่ทำการย่างหัวแร่สังกะสีซัลไฟด์ ให้เป็นแคลไซน์
ก่อนจะส่งให้โรงถลุงสังกะสีที่ตากนำไปทำการถลุงเป็นโลหะร่วมกับแร่สังกะสีซิลิเกต
บางส่วนของแคลไซน์ได้ส่งไปจำหน่ายยังโรงถลุงในต่างประเทศด้วย
ในกระบวนการย่างหัวแร่เป็นแคลไซน์นี้ จะได้กรดกำมะถันความเข้มข้นร้อยละ 98.5
เป็นผลิตภัณฑ์พลอยได้ การผลิตในปี 2544 ที่ผ่านมาสามารถทำการผลิตแคลไซน์ได้ทั้งสิ้น 131,647
ตัน ซึ่ง 5,000 ตันของแคลไซน์ที่ผลิตได้ในปีนี้ได้ส่งไปจำหน่ายยังโรงถลุงในต่างประเทศ
สำหรับการผลิตกรดสามารถผลิตได้ทั้งสิ้น 131,364 ตัน
โดยมีกำลังการผลิตรวมของสังกะสีแคลไซน์เท่ากับ 140,000 เมตริกตัน และกรดกำมะถัน
140,000 ตัน

. . . / 11

- 11 -

 3) การผลิตโลหะสังกะสีของโรงถลุงสังกะสี จังหวัดตาก

ในปี 2544 บริษัทฯ สามารถผลิตแผ่นสังกะสี (Cathode Zinc)
ซึ่งเป็นวัตถุดิบในการผลิตโลหะสังกะสีแท่งชนิดบริสุทธิ์ (SHG Zinc Ingot) และโลหะสังกะสีผสม
(Zinc Alloy) ชนิดต่างๆ รวมทั้งสิ้น 106,293 เมตริกตัน โดยมีกำลังการผลิตรวมทั้งสิ้น
108,000 เมตริกตัน โดยมีโรงแยกสังกะสีด้วยไฟฟ้า 2 โรง คือ โรงแยกสังกะสีด้วยไฟฟ้าหลัก
ผลิตได้ 103,360 เมตริกตัน และโรงแยกสังกะสีด้วยไฟฟ้ารองผลิตได้ 2,933 เมตริกตัน
นอกจากนั้น บริษัทฯ ยังนำเข้าสังกะสีแท่งจากต่างประเทศ เพื่อนำมาหลอมเป็นสินค้ามูลค่าเพิ่มคือ
สังกะสีผสม (Zinc Alloy) ชนิดต่างๆ จำนวน 8,372 เมตริกตัน

แผ่นสังกะสีและสังกะสีแท่งนำเข้าได้ถูกนำไปหลอมเพื่อทำการผลิตผลิตภัณฑ์ต่างๆ
ดังนี้คือสังกะสีแท่งบริสุทธิ์ (SHG Ingot) จำนวน 74,129 เมตริกตัน คิดเป็นร้อยละ 70.73
สังกะสีผสมเบอร์ 3 (Zinc Alloy #3) จำนวน 27,097 เมตริกตัน คิดเป็นร้อยละ 25.86
และสังกะสีผสมชนิด CGG (CGG 21) จำนวน 3,571 เมตริกตัน คิดเป็นร้อยละ 3.41
รวมผลิตภัณฑ์โลหะสังกะสีทั้งสิ้น 104,797 เมตริกตัน จากกำลังการผลิตรวมทั้งสิ้น 118, 800
เมตริกตัน

วัตถุดิบและผู้จำหน่ายวัตถุดิบ

ปี 2544 บริษัทฯ มีวัตถุดิบแร่สังกะสีซิลิเกต
และหัวแร่สังกะสีซัลไฟด์จากทั้งภายในประเทศและนำเข้าจากต่างประเทศเพื่อใช้ในการผลิตรวมทั้งสิ้นประมาณ
343,400 เมตริกตันแห้ง มีสัดส่วนแร่นำเข้าตามเนื้อโลหะสังกะสีประมาณร้อยละ 77.8
ที่เหลือคือการจัดหาแร่สังกะสีจากแหล่งภายในประเทศ

1) แหล่งวัตถุดิบแร่สังกะสีภายในประเทศ

ส่วนใหญ่คือแร่สังกะสีซิลิเกตที่ได้จากเหมืองแม่สอด จังหวัดตาก
ซึ่งเป็นเหมืองแร่สังกะสีซิลิเกตของบริษัทฯ โดยในปี 2544 เหมืองแม่สอดสามารถส่งแร่ให้โรงถลุงฯ
จังหวัดตาก รวม 99,590 เมตริกตันแห้ง

มีคุณภาพเนื้อโลหะในแร่เฉลี่ยร้อยละ 18 นอกจากนี้บริษัทฯ
ยังได้จัดซื้อแร่สังกะสีซิลิเกตและหัวแร่สังกะสีซัลไฟด์จากผู้ประกอบการเหมืองแร่อื่นในประเทศอีกประมาณ
13,100 เมตริกตันแห้ง

. . . / 12

- 12 -

2) แหล่งวัตถุดิบแร่สังกะสีนำเข้าจากต่างประเทศ

ในปีที่ผ่านมาภายใต้นโยบายในการจัดซื้อแร่ที่มีคุณภาพและคุณสมบัติตรงกับความต้องการของ

โรงงาน บริษัทฯ ได้นำเข้าแร่สังกะสีซึ่งส่วนใหญ่เป็นหัวแร่สังกะสีซัลไฟด์ปริมาณทั้งสิ้น 150,500
เมตริกตันแห้ง คุณภาพเฉลี่ยร้อยละ 53.63 นอกจากนี้บริษัทฯ
ยังได้ดำเนินการกระจายการซื้อแร่จากแหล่งแร่ต่าง ๆ
ให้มากขึ้นเพื่อลดความเสี่ยงและเพิ่มอำนาจต่อรอง
รวมทั้งทำการซื้อจากบริษัทเจ้าของเหมืองแร่และหรือผ่านบริษัทตัวแทนจำหน่ายซึ่งหัวแร่สังกะสีซัลไฟด์จากต่างประเทศที่มีชื่อเสียงแหล่งที่มาของแร่ที่สำคัญคือ
ประเทศออสเตรเลีย ประเทศเปรู และประเทศสหรัฐอเมริกา

นอกจากนี้ บริษัทฯ ยังได้นำเข้าแร่สังกะสีซิลิเกตจำนวน 15,935 เมตริกตันแห้ง
ซึ่งมีคุณภาพเนื้อโลหะในแร่เฉลี่ยร้อยละ 32.39 จากบริษัท ผาแดงอินดัสทรี (ประเทศลาว) จำกัด
ด้วย

(ข) ผลกระทบต่อสิ่งแวดล้อม

เมื่อปี 2544 บริษัทฯ ได้ดำเนินการต่างๆ เพิ่มเติมดังนี้

1) สำนักงานเหมืองแม่สอด จังหวัดตาก

บริษัทฯได้ปฏิบัติตามมาตรการป้องกันและแก้ไขผลกระทบสิ่งแวดล้อม ตามรายงานฉบับสมบูรณ์
การศึกษาผลกระทบสิ่งแวดล้อม โครงการเหมืองแร่สังกะสี คำขอประทานบัตรที่ 1/2541
ตำบลพระธาตุผาแดง อำเภอแม่สอด จังหวัดตาก ดังนี้

1. การตรวจสอบคุณภาพน้ำและตะกอนดินลำห้วยแม่ตาว เก็บตัวอย่างในช่วงฤดูแล้ง 1 ครั้ง และ

ในช่วงฤดูฝน 1 ครั้ง จุดเก็บตัวอย่าง 5 จุด ตามที่กำหนดไว้ คือ ต้นน้ำ 1 จุด และท้ายน้ำ 4 จุด
ตัวแปรที่ตรวจวัด คือ ตะกอนแขวนลอย ค่าความเป็นกรด-ด่าง และโลหะหนัก ได้แก่ สังกะสี (Zn)
แคดเมียม (Cd) และเงิน (Ag) และการเก็บตัวอย่างน้ำบ่อตื้น 2 จุด บริเวณบ้านพะเด๊ะ
และจุดที่ห่างจากลำห้วยแม่ตาวประมาณ 500 เมตร โดยตัวแปรที่ตรวจวัด คือ
ค่าความเป็นกรด-ด่าง (pH) ความกระด้าง (Hardness) , สังกะสี (Zn) , แคดเมียม (Cd)
และตะกั่ว (Pb)

2. มาตรการในการลดการฟุ้งกระจายของฝุ่นละออง กำหนดให้มีการใช้รถบรรทุกน้ำขนาด 15,000
ลิตร ฉีดละอองน้ำในบริเวณยุ้งรับแร่และบริเวณใกล้เคียงอย่างสม่ำเสมอ
ทั้งนี้น้ำที่ใช้จะระเหยหรือไหลซึมลงดินจนหมดไม่มีน้ำระบายออกจากโรงย่อยแร่

. . . / 13

- 13 -

3. มาตรการเกี่ยวกับการระวังป้องกันโรคมาลาเรีย ได้รับความร่วมมือจากศูนย์ควบคุมโรคติดต่อ

นำโดยหน่วยแมลงแม่กุ ในการพ่นหมอกควันตามอาคาร บ้านพัก
และเจาะเลือดตรวจเชื้อมาลาเรียตามระยะเวลาที่กำหนด คือ ในช่วงต้นฤดูฝนจำนวน 3 ครั้ง/ปี
พร้อมกับการรณรงค์ให้พนักงานช่วยกันกำจัดแหล่งเพาะพันธุ์ยุงอย่างสม่ำเสมอ

4. มาตรการในการป้องกันดินทรายที่เกิดจากการแต่งแร่และการทำเหมือง บริษัทฯ
ได้สร้างบ่อเก็บกักตะกอนขึ้น 6 บ่อ เพื่อกักน้ำฝนที่ชะล้างกรวด ทราย
เศษหินหรือเศษแร่ในบริเวณโรงย่อยแร่ บริเวณบ่อเหมืองและลานทิ้งดิน
โดยวางท่อระบายน้ำไว้ตอนบน เมื่อตะกอนตกหมดแล้วจึงระบายลงสู่ห้วยแม่ตาว

5. มาตรการในการป้องกันสุขภาพพนักงาน พนักงานที่ทำงานในบริเวณพื้นที่ที่มีเสียงดัง
หรือมีอันตรายจะมีอุปกรณ์ป้องกันภัยส่วนบุคคลตามความเหมาะสมของงาน ได้แก่ หมวกนิรภัย
รองเท้านิรภัย กรองจมูก ปลั๊กอุดหู ครอบหู แว่นกันฝุ่น แว่นกันแสง ชุดทำงาน เป็นต้น
โดยจำนวนพนักงานแยกตามพื้นที่กลุ่มงาน

6. มาตรการลดผลกระทบด้านเสียงและความสั่นสะเทือน
โดยการปฏิบัติตามหลักเกณฑ์การใช้วัตถุระเบิดของทางราชการ
วางแผนและควบคุมการใช้ปริมาณวัตถุระเบิดให้เหมาะสมในการระเบิดแต่ละครั้ง
กำหนดเวลาระเบิดที่แน่นอน และเป็นเวลาเดียวกันทุกวันคือ 16.40-16.45 น.

มาตรการป้องกันและแก้ไขผลกระทบสิ่งแวดล้อมมีค่าใช้จ่ายในรวมทั้งสิ้น 209,800 บาท โดยมี

รายละเอียดดังนี้

1. การตรวจสอบคุณภาพน้ำและตะกอนดินจากลำห้วยแม่ตาว

2. มาตรการเกี่ยวกับการระวังป้องกันโรคมาลาเรีย

3. มาตรการในการป้องกันสุขภาพพนักงาน (ตรวจสุขภาพประจำปี ของพนักงานและลูกจ้าง

ชั่วคราว รวม 145 คน)

บริษัทฯ ได้ปฏิบัติตามมาตรการการป้องกันและแก้ไขผลกระทบสิ่งแวดล้อมตาม ประกาศ

กรมทรัพยากรธรณี เรื่องการประกอบกิจการโรงโม่หิน ณ วันที่ 11 มิถุนายน 2539 ได้แก่

1. การป้องกันผลกระทบต่อคุณภาพอากาศ เช่น การคลุมผ้าใบและจำกัดความเร็วรถขนแร่-ขนหิน
การฉีดพรมน้ำตามเส้นทาง ระบบสเปรย์น้ำโรงโม่ เป็นต้น

2. การป้องกันผลกระทบต่อคุณภาพน้ำ เช่น มีบ่อดักตะกอนและทางระบายน้ำ เก็บตัวอย่างน้ำเพื่อ
ทำการวิเคราะห์เปรียบเทียบกับมาตรฐาน เป็นต้น

. . . / 14

- 14 -

3. การป้องกันผลกระทบด้านเสียง และความสั่นสะเทือน เช่น การบำรุงรักษาเครื่องมือ
เครื่องจักรให้มีสภาพดี กำหนด เวลาและวางแผนการระเบิด
ตลอดจนการจัดอุปกรณ์สำหรับป้องกันอันตรายที่เกิดจากเสียง

อาทิ ที่ครอบหู (Ear muffs) และที่อุดหู (Ear plugs)
ให้กับพนักงานโดยคำนึงถึงความเหมาะสมของลักษณะงาน เป็นต้น

4. การป้องกันผลกระทบด้านทัศนียภาพ เช่น ขยายขอบเขตการทำเหมืองเท่าที่จำเป็น
ปลูกต้นไม้เพื่อฟื้นฟูสภาพหลังจากการใช้พื้นที่ทำเหมืองเสร็จสิ้นแล้ว เป็นต้น

นอกจากนี้บริษัทฯ ได้ดำเนินการเก็บตัวอย่างน้ำ ตะกอนดินและคุณภาพน้ำบ่อตื้น เพื่อนำส่งวิเคราะห์
และรายงานผลวิเคราะห์ต่อเลขาธิการสำนักงานนโยบายและแผนสิ่งแวดล้อม กระทรวงวิทยาศาสตร์
เทคโนโลยีและสิ่งแวดล้อม และสำนักงานทรัพยากรธรณีจังหวัดตาก
เป็นประจำตามกำหนดเวลาเก็บตัวอย่างที่กำหนดไว้ในรายงานผลกระทบสิ่งแวดล้อม

2) โรงผลิตแคลไซน์ จังหวัดระยอง

การรักษาสิ่งแวดล้อม และการอนุรักษ์พลังงานของโรงผลิตแคลไซน์ จังหวัดระยอง มีดังนี้

1. โรงผลิตแคลไซน์ได้นำระบบการจัดการสิ่งแวดล้อม ISO 14001 มาใช้ ครบ 1 ปี
และผ่านการตรวจติดตามการใช้และการรักษาระบบ (Surveillance) 2 ครั้ง โดยครั้งที่ 1
เมื่อวันที่ 15 มิถุนายน 2544 ผลตรวจติดตามการดำเนินระบบของโรงผลิตแคลไซน์
พบข้อบกพร่องหรือการปฏิบัติที่ไม่เป็นไปตามข้อกำหนด (Non Conformance) ทั้งสิ้น 3 เรื่อง ทั้ง
3 รายการได้ดำเนินการแก้ไขเรียบร้อยแล้ว

การตรวจติดตามครั้งที่ 2 เมื่อวันที่ 11 ธันวาคม 2544 ในครั้งนี้ ไม่พบการปฏิบัติไม่เป็นไปตาม

ข้อกำหนด (Non-Conformance) แต่มีข้อสังเกตทั้งหมด 4 รายการ และดำเนินการแก้ไขแล้ว

2. ได้มีการนำระบบคุณภาพ ISO 9000:2000 มาใช้ในระบบการผลิตแคลไซน์และกรด
โดยมีที่ปรึกษาจากบริษัท TQP Consulting Co. Ltd.
ภายใต้โครงการการช่วยและแนะนำระบบคุณภาพ ISO 9000 จาก

กรมมาตรฐานอุตสาหกรรม กระทรวงอุตสาหกรรม คาดว่าจะขอใบรับรองระบบคุณภาพภายในปี
2002

3. การศึกษาจุดคุ้มทุนในการติดตั้ง Inverter สำหรับ sea water pump
เพื่อเป็นการอนุรักษ์พลังงานไฟฟ้าและประหยัดค่าไฟฟ้าของ Calcine plant
พบว่าทางโรงงานสามารถลดการใช้พลังงานไฟฟ้าได้ และบริษัทฯ
จะดำเนินการติดตั้งในไตรมาสแรกของปี 2002

. . . / 15

- 15 -

4. โดยการรณรงค์เรื่องความปลอดภัยให้แก่พนักงานเป็นประจำทุกปี
ทำให้โรงผลิตแคลไซน์สามารถบรรลุเป้า 2 ปี
ปราศจากอุบัติเหตุจากการทำงานถึงขั้นหยุดงานเมื่อวันที่ 22 กุมภาพันธ์ 2544

5. จากการ Recycle น้ำ จาก Storm water กลับมายังบ่อดับเพลิง
ทำให้โรงผลิตแคลไซน์สามารถ

ลดค่าใช้จ่ายเป็นจำนวนไม่น้อย

6. จากการติดตั้งเครื่องดูดฝุ่นเครื่องที่ 2
นอกจากจะได้สภาพแวดล้อมที่สะอาดเหมาะสมกับการทำงานแล้ว
ยังสามารถเก็บฝุ่นแร่และฝุ่นผงแคลไซน์ได้เป็นจำนวน 42 ตัน/ปี จากเครื่องที่ 2
รวมทั้งหมดสามารถ

เก็บได้ 118 ตัน

7. จากการปรับวาล์วและพยายามที่จะเดินปั้มน้ำทะเลตัวเดียวทำให้สามารถลดค่าไฟฟ้าลงได้อีก

3) การผลิตสังกะสีแท่งของโรงถลุงสังกะสี จังหวัดตาก ในปี 2544 ได้มีการปรับปรุงเพื่อลด

ผลกระทบสิ่งแวดล้อม ดังนี้

1. น้ำเสีย (Wastewater) บริษัทฯ ได้ดำเนินการบำบัดด้วยวิธีการทางเคมี
และทำการกรองแยกตะกอนออกไปบำบัดร่วมกับกากแร่ เพื่อความคงตัวต่อสภาวะแวดล้อม
ส่วนน้ำที่ผ่านการบำบัดแล้ว (Treated water) มีคุณลักษณะตามที่กระทรวงอุตสาหกรรมกำหนด
สามารถที่จะนำกลับไปใช้ในกระบวนการผลิตได้เป็นส่วนใหญ่
เหลือปริมาณน้อยที่ใช้รดน้ำสนามหญ้าและต้นไม้ภายในโรงงานและบ้านพักพนักงาน

ในปี 2544 ได้มีการปรับปรุงบ่อรวบรวมน้ำเสียใหม่ โดยใช้งบประมาณ 5 ล้านบาท

2. กากแร่ (Residue) กากแร่ที่เกิดขึ้นหลังจากการสกัดแร่สังกะสีออกแล้ว
จะถูกกรองและล้างโลหะละลายออกบนสายพานกรอง (Belt filter)
หลังจากนั้นทำการบำบัดร่วมกับกากตะกอนน้ำเสียด้วยการเติมน้ำปูนขาวเพื่อทำลายฤทธิ์โลหะหนักที่ติดค้างอยู่
(Stabilization) และปูนขาวที่เติมมากเกินพอจะช่วยพัฒนาให้กากที่บำบัดจับตัวเป็นก้อนแข็ง
(Solidification) คงทนต่อสภาวะแวดล้อม
กากหลังบำบัดนี้จะนำไปฝังกลบในบ่อที่ปูด้วยวัสดุกันซึม

ในปี 2544 บริษัทฯได้ดำเนินการสร้างบ่อเก็บกากแร่เพิ่มขึ้นจำนวน 1
บ่อเพื่อใช้บรรจุกากแร่โดยใช้เงินลงทุน 90 ล้านบาท
และมีการดำเนินการปิดและปรับปรุงสภาพแวดล้อมของพื้นที่บ่อเก็บกากแร่ที่บำบัดแล้วและที่หยุดใช้งานแล้วจำนวน
4 บ่อโดยใช้เงินเพื่อการนี้ 25 ล้านบาท

. . . / 16

- 16 -

1.  

3. มลพิษทางอากาศ อากาศเสียจากกระบวนการผลิต แบ่งออกเป็น 3 ชนิดดังนี้

3.1 อากาศเสียจากบ่อหลอมกำมะถัน
ได้ดำเนินการบำบัดกลิ่นและไอระเหยจากการหลอมกำมะถันโดยวิธีการดูดไปบำบัดด้วยน้ำผสม NaOH
(Wet scrubber) เพื่อดูดซับไอเสียและกลิ่น

3.2 ก๊าซซัลเฟอร์ไดออกไชด์ (SO₂) การบำบัดก๊าซใช้ระบบฟอกอากาศ (Wet scrubber)
โดยใช้ NaOH ร้อยละ 5 ในการดูดจับ SO₂ ซึ่งมีประสิทธิภาพดีกว่าการใช้น้ำปูนขาว (Lime
milk) และยังสามารถนำสารละลาย NaSO₄
ที่เกิดขึ้นในกระบวนการนี้ไปใช้ในกระบวนการผลิตที่โรงสกัดแร่จะทำประหยัดค่าใช้จ่ายในการซื้อปูนขาวลง

3.3 ฝุ่นละออง ซึ่งส่วนใหญ่มาจากกระบวนการหลอมสังกะสีและการหลอมตะกั่ว Anodes
จะมีระบบปิดและดักด้วย Bag House ทุกแหล่งกำเนิด และมีการตรวจวัดอยู่ตลอดเวลา

2.  

ผลการตรวจสอบ ติดตาม คุณภาพน้ำในแม่น้ำปิง น้ำใต้ดิน
และอากาศบริเวณสถานที่ทำงานและรอบๆโรงงาน
ไม่พบค่าที่เกินเกณฑ์มาตรฐานโดยกระทรวงอุตสาหกรรมและกระทรวงมหาดไทย